آر مادھون

مادھون بالاجی رنگناتھن المعروف آر مادھون ایک بھارتی اداکار، مصنف اور فلم ساز ہیں۔ وہ چار مرتبہ فلم فیئر اعزازات اور ایک مرتبہ ریاست تمل ناڈو فلم اعزازات وصول کر چکے ہیں اور انہیں کئی دوسرے اعزازات کے لیے انہیں نامزد بھی کیا جا چکا ہے۔ ان کا شمار بھارت کے ان چند ایک اداکاروں میں ہوتا جو بھارتی اتحاد کی عمدہ مثال ہیں اور اب تک سات مختلف بھارتی زبان کی فلموں میں اداکاری کے جوہر دکھا چکے ہیں۔

مادھون نے اداکاری کی شروعات ٹیلی ویژن میزبان کے طور پر اور سنہ 1996ء میں زی ٹی وی کے ڈرامے ”بنے گی اپنی بات“ میں کام کر کے کی۔ ٹی وی اشتہارات میں چھوٹے کردار نبھانے کے بعد انہوں نے منی رتنم کی کامیاب رومانوی فلم الیپایوتے (2000ء) میں کام کر کے تمل فلمی صنعت میں اپنی جگہ بنائی۔ 2001ء میں سب سے زیادہ کمائی کرنے والی گوتم مینن کی فلم منلے اور فلم کمپنی مدراس ٹاکیز کی ڈم ڈم ڈم میں کام کرنے کے بعد مادھون من پسند رومانوی ہیرو بن گئے تھے۔ پھر سنہ 2002ء میں ان≥ہوں تنقید پر مبنی منی رتنم کی فلم کناتل مُتامِٹال میں متبنی بچی کے والد کا کردار نبھایا اور اسی سال این لنگوسوامی کی ایکشن فلم رن (2002ء) میں کام کر کے انہیں بہت شہرت ملی۔ سنہ 2003ء میں انپے سیوم میں کمل ہاسن کے ہمراہ مرکزی کردار نبھایا، جس کے بعد انہیں بہترین معاون اداکار کے لیے دو اعزازات ملے۔ سنہ 2004ء میں آیتا ایلتُو میں کام کیا اسی فلم کی وجہ سے انہیں پہلا فلم فیئر اعزاز ملا تھا۔

وسط 2002ء کی دہائی میں مادھون نے ہندی فلمی صنعت میں قدم رکھا تھا۔ انہوں نے تین کامیاب فلموں میں معاون کردار نبھائے جن کے نام رنگ دے بسنتی (2006ء)، گرو (2007ء) اور تھری ایڈیٹس ہیں۔ ریلیز ہونے کے بعد تھری ایڈیٹس سب سے زیادہ کمائی کرنے والی بھارتی فلم بن گئی۔ ساتھ ہی انہوں نے تمل فلموں میں کام کرنا بھی جاری رکھا۔ ایونو اوروون (2007ء) میں وجلانٹی کا کردار نبھایا اور سنہ 2009ء کی خوفناک فلم یوارام نلم میں بھی کام کیا۔ باکس آفس پر دھوم مچانے والی تنو ویڈز منو (2011ء) اور ویٹے (2012ء) فلموں میں کام کرنے کے بعد مادھون نے اداکاری کرنے سے وقفہ لے لیا۔ تین سال کے بریک کے بعد وہ سنہ 2015ء میں رومانوی طربیہ فلم تنو ویڈز منو ریٹرنز میں نظر آئے اور اس کے بعد 2016ء کی فلم ایرودھی سترو (یا سالا کھڑوس) اور 2017ء کی جرم پر مبنی فلم وکرم ویدھا میں وجے سیتوپتی اور ورلکشمی سرتھکمار کے ساتھ کام کیا۔ ایرودھی سترو میں بہترین اداکاری کرنے کے لیے انہیں فلم فیئر، آئیفا اور سیما اعزاز ملا۔

فلمیں

حواشی

حوالہ جات 

1970ء کی پیدائشیں
بقید حیات شخصیات
بھارت کے ٹیلی ویژن پیش کنندگان
بھارتی مرد فلمی اداکار
بھارتی مرد منظر نویس
بھارتی مرد ٹیلی ویژن اداکار
تمل اداکار
جمشید پوری شخصیات
جھاڑکھنڈ کے فلم پروڈیوسر
جھاڑکھنڈ کے مرد اداکار
کامنز زمرہ جس کا ربط ویکی ڈیٹا پر ہے
کنڑا سنیما کے مرد اداکار
ملیالم سنیما کے مرد اداکار
منصوبہ ایشیائی فلمی شخصیات، 2018ء کے موقع پر تحریر شدہ مضامین
ہندی سنیما کے مرد اداکار
بھارتی ہندو
بھارتی گیم شو میزبان
Short description is different from Wikidata